Noile reglementări fiscale, intrate în vigoare în anul 2018, printre care trecerea contribuțiilor de la angajator la angajat, diferențierea legislativă între noțiunile de "muncă independentă" și "muncă neindependentă", ce favorizează PFA-urile, încadrarea prestatorilor de servicii drept microîntreprinderi și reforma split TVA, îi forțează pe contribuabili să verifice regulat fișa de plătitor, spune Alex Milcev, tax partner la EY, în cadrul emisiunii de business ZF Live.